internet vaartha 97 Views
న్యూఢిల్లీ : ఎన్‌ఐఐటి టెక్నాలజీస్‌ మొదటి త్రైమాసికంలో నికరలాభం 28.6 కోట్లుగా ప్రకటించింది. వన్‌టైమ్‌ కేటాయింపులకింద 36.1 కోట్లు కేటాయింపులు జరపడంతో నికరలాభం తగ్గింది. అంతకు ముందు సంవత్సరం ఎన్‌ఐఐటి నికరలాభం 54.4కోట్లుగా ఉంది. కంపెనీ రాబడులు 4.5శాతం పెరిగి 670.7 కోట్లకు చేరాయి. అంతకుముందు 642.1 కోట్లుగా ఉన్నాయి.  ప్రభుత్వ కాంట్రాక్టుల పరంగా బకాయిలు రావాల్సి ఉండటంతో 36 కోట్లు ఈ మొత్తాలకు కేటాయించడం వల్ల నికరలాభం తగ్గిందని కంపెనీ సిఇఒ ఎండి అరవింద్‌ ఠాకూర్‌ వివరించారు. దేశీయ బిజినెస్‌ 26.5శాతం క్షీణించింది.